സ്തനാര്ബുദം അറിഞ്ഞിരിക്കേണ്ട ചിലത്... സ്ത്രീകളില് കണ്ട് വരുന്ന കാന്സറുകളിലൊന്നാണ് സ്തനാര്ബുദം breast cancer. ജീവിതശൈലീ രോഗങ്ങളുടെ പട്ടികയില് ആണ് സ്തനാര്ബുദത്തെ ഇന്ന് ഡോക്ടര്മാര് ഉള്പ്പെടുത്തിയിരിക്കുന്നത്. ശരീരത്തില് ഉണ്ടാവുന്ന ചില ജനിതകവ്യതിയാനങ്ങളാണ് അര്ബുദരോഗബാധയ്ക്കുള്ള പ്രധാന കാരണം. ഇന്ത്യയില്, ഓരോ 4 മിനിറ്റിലും ഒരു സ്ത്രീക്ക് സ്തനാര്ബുദം കണ്ടെത്തുകയും ഓരോ 8 മിനിറ്റിലും ഒരാള് സ്തനാര്ബുദം മൂലം മരിക്കുകയും ചെയ്യുന്നതായാണ് റിപ്പോര്ട്ടുകള്. സ്തനാര്ബുദം വളരെ നേരത്തേ തന്നെ കണ്ടെത്താന് കഴിയും. സ്വയം പരിശോധന, മാമോഗ്രാഫി, വിദഗ്ധ പരിശോധന എന്നിവയിലൂടെ ഇത് തിരിച്ചറിയാം. മാറിന്റെ ആകൃതി, വലിപ്പം, എന്നിവയിലുള്ള മാറ്റങ്ങള്,നിറവ്യത്യാസം, വിവിധ വലിപ്പത്തിലുള്ള മുഴകള്, ചര്മത്തിലുണ്ടാകുന്ന വ്യതിയാനങ്ങളും വ്രണങ്ങളും കുത്തുകള് പോലുള്ള പാടുകളും. മുലക്കണ്ണ് ഉള്വലിയുക, സ്ഥാനവ്യത്യാസമുണ്ടാകുക, സ്രവങ്ങള് വരുക, കക്ഷത്തില് കാണുന്ന തടിപ്പ് എന്നിവയാണ് സ്തനാര്ബുദത്തിന്റെ ചില പ്രധാനപ്പെട്ട ലക്ഷണങ്ങള്. 45 വയസ്സിനു ശേഷം സ്തനാര്ബുദ സാധ്യത വളരെയധികം വര്ധിക്കുന്നു. ആര്ത്തവവിരാമമാകുന്നത് വരെ ഈ പ്രവണത തുടരുന്നു. സ്തനാര്ബുദരോഗങ്ങളില് സ്ത്രീ ഹോര്മോണുകള്ക്ക് നിര്ണായക പങ്കുണ്ട്. വളരെ നേരത്തെയുള്ള ആര്ത്തവം, വൈകിയുള്ള ആര്ത്തവ വിരാമം എന്നിവ പ്രതികൂലഘടങ്ങളാണ്. 35 വയസ്സിനു മുകളിലുള്ള ഗര്ഭ ധാരണവും പ്രസവവും പ്രതികൂല ഘടങ്ങളാണ്. ശ്രദ്ധിക്കേണ്ട ചില കാര്യങ്ങള്... 1. പതിവായി വ്യായാമം ചെയ്യുക, ആരോഗ്യകരമായ ഭക്ഷണ ശൈലി, കൊഴുപ്പ് കൂടുതലായി ഉപയോഗിക്കുന്നത് കുറയ്ക്കുക. 2.പച്ചക്കറികളും പഴങ്ങളും ഭക്ഷണത്തില് ഉള്പ്പെടുത്തുന്നത് ആരോഗ്യകരമായ ശരീരഭാരം കാത്തുസൂക്ഷിക്കാന് സാധിക്കും. 3. പുകവലിക്കുകയോ അമിതമായി മദ്യപിക്കുകയോ ചെയ്യരുത്.